དེ་ལས་ཐོག་དང་པའི་ནང་ལུ་སྒང་སྟེང་རིན་པོ་ཆེ་སྐུ་ཕྲེང་རིམ་བྱོན་གྱི་གཟིམ་ཅུང་གཟིམ་ཅུང་ཀ་གཉིས་མ་ཟེར་ཞུ་མི་དེ་ནང་ནང་རྟེན་གཙོ་བོ་གུ་རུ་མཚན་བརྒྱད་ཀྱི་སྐུ་རྟེན་དང་སྒང་སྟེང་རིན་པོ་ཆེ་སྐུ་ཕྲེང་རིམ་བྱོན་གྱི་སྐུ་སྒེར་གྱི་གསུང་རྟེན་ཚུ་ཡོད།གཟིམ་ཅུང་དེ་གི་གཡོན་ཁ་ཐུག་ལས་ཚུར་དང་པ་ར་པད་གླིང་གུ་རུ་དྲག་པོའི་ཆོས་སྲུང་ཕ་མ་བུ་གསུམ་གྱི་མགོན་ཁང་ཡོད།དེ་གི་ཚུར་ཁ་ཐུག་པད་གླིང་མགོན་པོ་སྡེ་བརྒྱད་ཀྱི་མགོན་ཁང་མགོན་ཁང་ཆེན་མོ་ཟེར་ཞུ་མི་དེ་ནང་ནང་རྟེན་གཙོ་བོ་པད་གླིང་ཆོས་སྐྱོང་མགོན་པོ་སྡེ་བརྒྱད་ཀྱི་སྐུ་རྟེན་དང་རྟེན་མདོས་ཚུ་བཞུགས་ཏེ་ཡོད།དེ་གི་ཚུར་ཁ་ཐུག་ཕྱག་མཛོད་ལྷ་ཁང་ནང་ནང་རྟེན་གཙོ་བོ་རྣམ་སྲས་ཕོ་བྲང་ཡོད།དེ་ལས་མཐའ་མ་མཐའ་ར་ཙིའུ་དམར་དང་ལྷ་ཆེན་དབང་ཕྱུག་གི་མགོན་ཁང་བཅས་ཡོདཔ་ཨིན།